《送马易之回四明》
元代·成廷圭

雨水经旬雪复作，巷陌春泥断往来。东海祗留诗卷在，南湖谁送酒船回。

自惭白发殷勤别，可惜琼花次第开。我忆慈溪旧游地，不知淮泗有风埃。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。